Pascaline Edwards

Pascaline Edwards (wɔwoo no afe 1970) ɔyɛ Ghananyi sini edwumayɛfo, na odzii nkonyim dɛ Ghana sinifo basia a ɔbɔ no ho mbɔdzen wɔ afe 2002 mu.Jayne Buckman-Owoo, Pascaline: Missing in Action, Graphic Showbiz, 8–14 July 2010. Wobu Edwards dɛ ɔyɛ diva wɔ Ghana sini mu, na ɔwɔ sini pii a ɔbor ɔha a ɔdze kamfo no ho wɔ ne sini edwuma a ɔyɛ no mfe eduonu kakra ekyir mu. Ɔsan nso ayɛ Nollywood sini ahorow pii. Dɛm aber yi, ɔyɛ ne sini edwuma na ne sini agordzi ntsetsee sukuu, Film Techniques, na Ghana bea a wɔ tsintsen hɔn apɔw-mu, GeoDan Health and Fitness Centre a ɔhwɛ ne nyinara do bomu.

 Abrabɔ Ahyɛse na nwomasua 
Wɔwoo Pascaline Edwards wɔ Lomé, Togo wɔ afe 1970 mu, Pascaline baa Ghana wɔ afe 1986 mu na ɔkɔɔ Ghanatta Senior High School. Wɔ nkatasia ber mu no, na ɔhyɛɛ n'agordzi edwuma ase wɔ 1990 afe Ahyɛse no dɛ nyimpa a odzi akotsen wɔ Ghana agordzi kuw a wɔ kyen obiara no mu , Talent Drama Group.

 Edwuma 
Ono na ɔyɛɛ sini edwumayɛfo a na odzi kan wɔ The Leopard’s Choice (1992) mu. Ne sini a odzi kan a ɔdaa no edzi yɛ sini a w'ato no dzin Diabolo (1993).

Ɔsan kɔr agordzibea sini mu na n’ahomgye tsitsir a onyaa no bae wɔ n'agordzi a ɔyɛɛ sini mu nwanwa dze a ɔtoatoa do wɔ mber a na ɔyɛ Emancipation Day afahyɛ a wɔdze kae kwan a wɔdze wie nkowasom wɔ Ghana wɔ afe 1995 mu.

Ɔyɛɛ Fathia Nkrumah, Ghana Ɔmampanyin a odzi kan Dr Kwame Nkrumah ne yer dwumadzi wɔ drama bi a wɔyɛɛ wɔ afahyɛ no mu na ɔyɛɛ obi a na ɔyɛ nkowa eguadzifo ne yer na odzii akotsen wɔ kwan a wɔdze siw nkoatɔn edwuma ano w'ato no dzin Abolition (1995).

Ɔyɛ ne sini dwumadzi  a ɔyɛɛ osuanyi bi a ne ho yɛ fɛw na ɔdze ne nyanko ne gyedze a ɔdze ma no dzii agor na ɔdze ndaadaa faa ne nyanko ne papa ma hɔn ebusua n'enigye yɛɛ basaa, wɔ Stab in the Dark (1997) mu no na ɔdze ne sini edwuma ne mpɛgya brɛ no ma ne nsoromma hyiran kɛse.

Wɔ Ghana sini ahorow a ɔyɛ toatoa do no ekyir no, n’edwuma no nyaa mpɛgya kɛse wɔ aber a ɔhyɛɛ ase yɛɛ dwumadzi tsitsir wɔ Nollywood (Nigeria) sini ahorow mu nye Journey of the Dead (2001).

Edwards hyehyɛɛ sini agordzibea, Film Techniques wɔ afe 2007 mu, dɛ ɔrebɛkyɛ ne suahun a ɔwɔ  wɔ edwuma no mu sini edwumayɛfo nkakramba, a wɔwɔ nyimdzee na enigye dɛ wɔdze bɛyɛ sini.

Sini ahorow a w'ayɛ ma w'agye dzin a yɛ A Stab in the Dark, Forbidden Fruit (2000), The Mask, House Arrest, My Father’s Wife (1998), Messages, Deadline for Asante, Without Her Consent, ne Jewels.

 N'abrabɔ 
Edwards awar Dan Badu, edwuma mu panyin ma TV3 ne Ghana's Strongest IV.

 Sene ahorow a wayɛ 
A Stab in the Dark (1999)
Christ in Me (2003) as Thelma
My Heart (2003) as Helena
Amsterdam Diary (2005)
V Republic (2014-2015 TV Series) as Amanda
Deranged (2017) as Margaret Koleman
The Case Study (2022)
The Billionaire's Wife (2023)
Evor (2024) as Auntie Adjoa

 Mboaedze 

Nkyekyεmu:Ghanafo